BG
5.8.2022 г.
Официален вестник на Европейския съюз
L 205/117
ПРИЛОЖЕНИЕ I
Приложение I (част М) към Регламент (ЕС) № 1321/2014 на Комисията се изменя, както следва: (1)
точка M.A.302 се изменя, както следва: i) буква г) се заменя със следното: „г) Програмата за техническо обслужване трябва да съответства на: (1) инструкциите, издадени от компетентния орган; (2) инструкциите за поддържане на летателната годност: i)
издадени от притежателите на типов сертификат, ограничен типов сертификат, допълнителен типов сертификат, одобрение на проект за значителен ремонт, ETSO разрешение или подписалия декларация за съответствие на проекта или притежателя на всяко друго съответно одобрение, издадено съгласно приложение I (част 21) или, според случая, приложение Ib (част 21 Light) към Регламент (ЕС) № 748/2012;
ii) включени в сертификационни спецификации, посочени в точка 21.А.90Б или 21.А.431Б от приложение I (част 21) към Регламент (ЕС) No 748/2012, ако е приложимо; iii) включени в сертификационни спецификации, посочени в точка 21L.A.62, 21L.A.102, 21L.A.202 или 21L.A.222 от приложение Ib (част 21 Light) към Регламент (ЕС) No 748/2012, ако е приложимо;“; ii) буква з) се заменя със следното: „з) Програмата за техническо обслужване подлежи на периодични прегледи и се изменя, когато това е необходимо.
Прегледите осигуряват актуалността и валидността на програмата в светлината на експлоатационния опит и инструкциите от компетентния орган, като същевременно вземат предвид нови или променени инструкции за техническо обслужване, издадени от притежателите на типов сертификат и допълнителен типов сертификат, подписалия декларация за съответствие на проекта и всяка друга организация, която публикува такива данни в съответствие с приложение I (част 21), или, според случая, приложение Ib (част 21 Light) към Регламент (ЕС) No 748/2012.“; (2)
точка M.A.304 се заменя със следното: „M.A.304 Данни за модификации и ремонти Лице или организация, които извършват ремонт на въздухоплавателно средство или компонент, правят оценка на евентуалните щети.
Модификациите и ремонтите се извършват, като се използват, по целесъобразност, следните данни: а) данни, одобрени от Агенцията; б) данни, одобрени от проектантска организация в съответствие с приложение I (част 21) към Регламент (ЕС) No 748/2012; в) данни, включени в изискванията, посочени в точка 21.А.90Б или 21.А.431Б от приложение I (част 21) към Регламент (ЕС) No 748/2012; г) данни, включени в изискванията, посочени в точка 21L.A.62, 21L.A.102, 21L.A.202 или 21L.A.222 от приложение Ib (част 21 Light) към Регламент (ЕС) No 748/2012; д) данни, декларирани от подписалия декларация за съответствие на проект, която отговаря на приложение Ib (част 21 Light) към Регламент (ЕС) No 748/2012.“;
(3)
буква д), подточка 3 от точка M.A.305 се заменя със следното: „3. данни, специфични за определени компоненти: i)
исторически запис за експлоатацията на всяка част с ограничен срок на експлоатация, въз основа на който се определя актуалното състояние на съответствието с ограниченията на летателната годност;